
ЧРЕЗ
ПРЕДСЕДАТЕЛЯ 
НА ОБЩИНСКИ СЪВЕТ БЯЛА


ДО
КМЕТА НА ОБЩИНА БЯЛА
ГРАД БЯЛА

			   П  И  Т  А  Н  Е
ОТ  ОБЩИНСКИТЕ СЪВЕТНИЦИ 
ОТ КОАЛИЦИЯ  
АЛТЕРНАТИВАТА НА ГРАЖДАНИТЕ
В ОБЩИНСКИ СЪВЕТ БЯЛА, ОБЛАСТ РУСЕ
	
НА ОСНОВАНИЕ: Чл. 33, ал. 1, т. 4 от ЗМСМА и чл. 19, т. 4 от Правилника за организацията и дейността на Общински съвет  Бяла, неговите комисии и взаимодействието му с общинската администрация

Относно: Изпълнение на решения на Общински съвет Бяла за закупуване на оборудване и електрически автомобил за Центъра за социална рехабилитация и интеграция – гр. Бяла
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОДИН КМЕТ,  

В качеството ни на общински съветници и във връзка с правото ни да отправяме питания към кмета на общината, регламентирано в чл. 33, ал. 1, т. 4 от ЗМСМА, отправяме настоящото питане относно изпълнението на решения на Общински съвет Бяла, свързани с разходването на финансови средства за закупуване на оборудване и електрически автомобил за Центъра за социална рехабилитация и интеграция – гр. Бяла.
На 28.11.2024 г. Общински съвет  Бяла е приел Решение № 190, с което е дадено съгласие за закупуване на:
· 1 брой комбинирано детско съоръжение на стойност до 6 000 лв. с ДДС;
· 1 брой Клатушка тип „кантар“ на стойност до 1 700 лв. с ДДС.
На 19.12.2024 г. е прието Решение № 202, относно закупуване на:
· 1 брой интерактивна дъска на стойност до 6 500 лв. с ДДС. 
На 31.07.2025 г. е прието Решение № 331, с което е дадено съгласие за:
· закупуване на един електрически автомобил;
· закупуване и монтаж на една зарядна инсталация за електрически автомобили за Центъра за социална рехабилитация и интеграция – гр. Бяла.
Предвид изминалия период от приемането на посочените решения считаме, че е необходимо Общинският съвет да получи конкретна информация за тяхното фактическо изпълнение и за реалното използване на придобитите активи. В тази връзка отправяме следните въпроси:
1. Изпълнено ли е Решение № 190 от 28.11.2024 г.?
Ако отговорът е „да“, молим да посочите:
· закупено ли е комбинираното детско съоръжение;
· на каква стойност;
· кога е закупено и доставено;
· от кого е закупено;
· къде е монтирано;
· използва ли се реално към настоящия момент;
· предназначено ли е за потребителите на Центъра за социална рехабилитация и интеграция;
· закупена и монтирана ли е Клатушката тип „кантар“;
· на каква стойност;
· къде се намира и използва ли се реално към настоящия момент?
2. Изпълнено ли е Решение № 202 от 19.12.2024 г.?
Закупена ли е интерактивната дъска на стойност до 6 500 лв. с ДДС?
Молим да посочите:
· дата на закупуване и доставка;
· доставчик;
· действително платена цена;
· къде се намира интерактивната дъска;
· монтирана и въведена ли е в експлоатация;
· използва ли се реално от потребителите и специалистите в Центъра за социална рехабилитация и интеграция?
3. Изпълнено ли е Решение № 331 от 31.07.2025 г.?
      	Закупен ли е предвиденият електрически автомобил?
Ако да, молим да посочите:
· марка и модел;
· регистрационен номер;
· дата на придобиване;
· стойност на автомобила;
· доставчик/продавач;
· източник на финансиране;
· на чие име е регистриран автомобилът;
· предоставен ли е за ползване на Центъра за социална рехабилитация и интеграция;
· за какви конкретни дейности се използва;
· има ли определен отговорен служител за неговото ползване?
4. Закупена и монтирана ли е предвидената в Решение № 331 зарядна инсталация?
Молим да посочите:
· кога е закупена;
· кога е монтирана;
· стойността на доставката и монтажа;
· местонахождението ѝ;
· въведена ли е в експлоатация;
· използва ли се реално за зареждане на електрическия автомобил?
5. Какви са действително изразходваните средства за изпълнението на трите решения?
      	Молим за информация за фактически платените суми поотделно за всеки актив.
6. Има ли сключени договори, издадени фактури, приемо-предавателни протоколи и други документи, удостоверяващи закупуването, доставката, монтажа и приемането на посочените активи?
7. Ако някое от решенията или отделен негов елемент не е изпълнен, молим да посочите конкретно:
· каква е причината;
· защо не е изпълнено решението на Общинския съвет;
· предприемани ли са действия за неговото изпълнение;
· предвижда ли се изпълнението му и в какъв срок?
8. Използват ли се реално закупените активи по предназначение и в интерес на потребителите на Центъра за социална рехабилитация и интеграция – гр. Бяла?
Молим за конкретен отговор относно фактическото използване на:
· комбинираното детско съоръжение;
· Клатушката тип „кантар“;
· интерактивната дъска;
· електрическия автомобил;
· зарядната инсталация.
Настоящото питане е продиктувано от необходимостта Общинският съвет да упражни контрол относно изпълнението на собствените си решения и законосъобразното, целесъобразно и ефективно разходване на финансовите средства.
При приемането на посочените решения Общинският съвет е дал съгласие за придобиването на конкретни активи с конкретно предназначение. Поради това е необходимо да се установи не само дали средствата са били разходвани, а и дали закупеното действително съществува, налично е, въведено е в експлоатация и се използва реално по предназначение от лицата, за които е предназначено.
Молим на поставените въпроси да бъде даден конкретен и пълен отговор, а не общо становище относно изпълнението на решенията.
Молим на настоящото питане да бъде отговорено  на email: koaliciya_ag@abv.bg 

С УВАЖЕНИЕ:         1…………………………….
      Д-Р ГЕОРГИ ДЯКОВ

							2…………………………….
      ДИМИТЪР БРАШНАРОВ

							3…………………………….
      ДИЯН ДОНЕВ

							4…………………………….
      Д-Р ПЛАМЕН МАРИНОВ

							5…………………………….

